พูดคุย:รายชื่อสถานีโทรทัศน์ในประเทศไทย

message: ในช่วงหลายเดือนก่อนหน้านี้ มีการแก้ไขบทความในกลุ่มสถานีโทรทัศน์แบบไม่เสียค่าใช้จ่าย (ฟรีทีวี) อยู่หลายครั้ง ที่เป็นการเพิ่มหัวข้อและข้อมูลหลายอย่าง ซึ่งค่อนข้างฟุ่มเฟือยเกินความจำเป็น ทั้งที่สามารถเรียบเรียงให้กระชับได้มากพอสมควร และยังมีการใช้คำสั่ง (* - ซึ่งต่อไปจะเรียกว่า Bullet) เพื่อแยกหัวข้อสั้นๆ อย่างค่อนข้างพร่ำเพร่อเกินความจำเป็นเช่นกัน ตลอดจนข้อมูลทางเทคนิคและวิศวกรรมโทรทัศน์ที่ไม่มีการเรียบเรียงมาก่อน จึงทำให้มีรายละเอียดมากเกินไป ทั้งที่ไม่จำเป็นต้องมีมากนัก ทั้งหมดนั้นส่งผลให้คุณภาพของบทความกลุ่มนี้ "ด้อยลง" จึงขอตั้งข้อสังเกตกับเรื่องดังกล่าว ที่เกิดขึ้นกับหัวข้อต่างๆ ดังต่อไปนี้
* สถานีวิทยุโทรทัศน์ไทยทีวีสีช่อง 3 - การเปิดและปิดสถานี (Bullet มากเกินไป เรียบเรียงใหม่)
* สถานีวิทยุโทรทัศน์กองทัพบก - ประวัติ (เรียบเรียงเป็นหัวข้อเดียวกัน เคยเห็นการแบ่งยุคลักษณะนี้ จากหนังสือที่ระลึกของสถานีฯ จึงเป็นที่ต้องสงสัยว่าลอกมา), การเปิดสถานี (Bullet มากเกินไป เรียบเรียงใหม่), ความรู้เรื่องคำขวัญ (ฟุ่มเฟือย/เรียบเรียงใหม่), รวมเวลาการออกอากาศของอดีตทั้งหมด (รวมกับหัวข้อประวัติ)
* สถานีโทรทัศน์สีกองทัพบกช่อง 7 - ประวัติ ช่วงท้าย โดยเฉพาะประโยค -- มีข้อความอยู่บทหนึ่ง เขียนไว้ว่า "เพื่อสนองนโยบายของรัฐบาล..." (ฟุ่มเฟือย), การออกอากาศก่อนเปิดสถานีและหลังปิดสถานี (Bullet มากเกินไป เรียบเรียงใหม่), รายการประเภทกีฬา (Bullet มากเกินไป เรียบเรียงได้), สถานีถ่ายทอดสัญญาณส่วนภูมิภาค และ ศูนย์ข่าวภูมิภาค (Bullet มากเกินไป เรียบเรียงได้)
* สถานีโทรทัศน์โมเดิร์นไนน์ - รวมเวลาการออกอากาศของอดีตทั้งหมด (รวมกับหัวข้ออื่น), การเปิดสถานี (Bullet มากเกินไป เรียบเรียงใหม่)
* สถานีวิทยุโทรทัศน์แห่งประเทศไทย - ประวัติ (เรียบเรียงใหม่), การออกอากาศก่อนเปิดและหลังปิดสถานี (Bullet มากเกินไป เรียบเรียงใหม่), อีกหลายหัวข้อ ซึ่งทั้งหมดมี Bullet อยู่มาก และควรเรียบเรียงใหม่ หรือรวมกับหัวข้ออื่น
* สถานีโทรทัศน์ไอทีวี - คลื่นความถี่ (เปลี่ยนชื่อเป็น "ระบบการออกอากาศ" แล้วยกเป็นหัวข้อย่อยในหัวข้อประวัติ), อัตลักษณ์ (เปลี่ยนชื่อเป็น "สีประจำสถานีฯ" แล้วยกเป็นหัวข้อย่อยในหัวข้อ สัญลักษณ์ประจำสถานีฯ), ข้อมูลอื่นๆ (รวมเนื้อหาไปที่หัวข้อประวัติ)
* สถานีโทรทัศน์ทีไอทีวี - เรียบเรียงส่วนนำและหัวข้อประวัติใหม่, การดำเนินงาน และผลตอบรับ (รวมกับหัวข้อประวัติ), รายชื่อผู้อำนวยการสถานี การประกวดนางสาวไทย และ รวมเวลาการออกอากาศทั้งหมด (รวมไปกับเนื้อหาในหัวข้อประวัติ), รายการรุ่นเก่าของสถานี (ฟุ่มเฟือย สมควรนำออก), สีประจำสถานี กราฟิกเิ่ริ่มรายการข่าว และ เพลงประกอบรายการข่าว (รวมเป็นเนื้อหาในหัวข้อใหม่ "สัญลักษณ์ของสถานีฯ"), การยุติการออกอากาศ และ การเปลี่ยนแปลงสู่สถานีโทรทัศน์ทีวีไทย (รวมเป็นเนื้อหาในหัวข้อใหม่ "สถานีโทรทัศน์ทีพีบีเอส")
* สถานีโทรทัศน์ทีวีไทย - ประวัติ (เรียบเรียงใหม่), วัตถุประสงค์ รูปแบบและสัดส่วนของรายการ (ควรเป็นหัวข้อย่อย ในหัวข้อ "การดำเนินงาน" และไม่เขียนเป็นหัวข้อ 1-2-3 หรือใช้ Bullet), การทดสอบสัญญาณ การเปิดสถานี การปิดสถานี เวลาเปิดปิดสถานี (เรียบเรียงใหม่) นายสถานีฯ (ควรรวมเนื้อหากับหัวข้อคณะกรรมการบริหารสถานีฯ แล้วเรียกใหม่ว่า คณะผู้บริหารสถานีฯ), อัตลักษณ์ของสถานี (ยกเว้นหัวข้ออัตลักษณ์ เนื้อหาสั้นมาก บางหัวข้อใช้ Bullet เปลือง ควรเรียบเรียงใหม่หมด), ผลการดำเนินงานของสถานีฯ (ใช้ Bullet มาก รวมกับหัวข้อประวัติได้), สาเหตุของความผิดพลาด (เรียบเรียงโดยไม่ใช้หัวข้อ 1-2-3), โครงการในอนาคต (รวมกับหัวข้อประวัติได้)
** เนื้อหาที่ว่าด้วยการเปลี่ยนแปลงเจ้าของและชื่อสถานีฯ ของกลุ่มบทความ "ไอทีวี-ทีไอทีวี-ทีวีไทย" มีลักษณะของการกล่าวถึงเหตุการณ์ก่อนหน้าอย่างย้อนแย้งและฟุ่มเฟือย เช่นประโยค "ดังนั้น ในที่สุดแล้ว การเปลี่ยนแปลงจากสถานีโทรทัศน์ทีไอทีวี ไปสู่การเป็นสถานีโทรทัศน์สาธารณะ คือ สถานีโทรทัศน์ทีวีไทย นับเป็นการปิดตำนานสถานีโทรทัศน์เสรีในประเทศไทย ซึ่งมีมานานเกือบ 12 ปี ภายใต้คลื่นความถี่ระบบยูเอชเอฟ (UHF) ที่เป็นความถี่เดียวกัน และเครื่องส่งระบบยูเอชเอฟ ช่อง 26 และช่อง 29 ที่กรุงเทพฯ ซึ่งเคยออกอากาศในนามของ สถานีโทรทัศน์ไอทีวีมาตั้งแต่ปี พ.ศ. 2539" ในบทความทีไอทีวี เป็นต้น
นอกจากนี้ ยัีงมีอีกเล็กน้อยที่ไม่ได้กล่าวถึง และทั้งหมดผมจะทยอยปรับปรุงด้วยตนเอง หากผู้ใช้ท่านใดต้องการช่วยเหลือ ก็ยินดีเป็นอย่างยิ่งครับ --  Zenith Zealotry | เซนิทสโมสร | 19:36, 13 กุมภาพันธ์ 2553 (ICT)
thread_title:  ข้อมูลฟุ่มเฟือยและไม่มีการเรียบเรียงเนื้อหา ในบทความกลุ่มฟรีทีวี